Here is a page extracted from Wikipedia that may contain CSS, HTML, and a lot of unformatted text.

Title: Badía de Waitematā
Content: A badía de Waitematā (en anglés Waitematā Harbour) ye o prencipal acceso a la mar d'Auckland, Nueva Zelanda. Por ixa razón se fa referencia a ella a sobén como badía d'Auckland, encara que ye nomás una d'as dos badías que se troban en a ciudat. A badía forma as costas norte y este de l'istmo d'Auckland y ye trescruzada por o puent d'a badía d'Auckland. Ye unida por a parti sud d'a ciudat con as auguas menos fundas d'a badía de Manukau.

Con una aria de 180 km, conecta o prencipal puerto d'a ciudat y l'Auckland waterfront con o golfo de Hauraki y l'oceano Pacifico. Ye protechida d'as tormentas d'o Pacifico por o districto de North Shore, a isla de Rangitoto, y a isla de Waiheke.

Etimolochía
O nombre maorí mas antigo ta a badía estió Te Whanga-nui o Toi (literalment "A gran badía de Toi"), dita asinas por Toi, un d'os primers exploradors maorís.

O nombre Waitematā significa "As auguas de Te Mata", por Te Mata, una roca que se troba en metat d'a badía chunto a Kauri Point. Una traducción popular de Waitematā ye "As auguas d'obsidiana", fendo referencia a la roca obsidiana (matā). Un atra traducción popular derivada d'ista, ye "As auguas brilants", ya que se deciba que as auguas d'a badía brilaban como o cristal vulcanico d'obsidiana. Manimenos, isto ye incorrecto, ya que gramaticalment Waitematā no puet significar ixo.

A forma Waitemata (sin macrón) ye común en l'anglés neozelandés.

Referencias

Auckland
Waitemata